**Назоўнік як часціна мовы: агульнае значэнне,марфалагічныя прыметы, сінтаксічная роля (**6 клас)

**Мэта:** дапамагчы засваенню вучнямі назоўніка як часціны мовы, садзейнічаць выпрацоўцы ўмення фармуляваць азначэнне назоўніка, распазнаваць назоўнікі ў тэксце, у тым ліку ва ўскосных склонах, адрозніваць ад іншых часцін мовы; выпрацоўваць уменне складаць з назоўнікамі словазлучэнні, сказы, невялікія тэксты пра радзіму, родны кут; спрыяць выхаванню пачуцця гонару за свой край.

О, край родны, край прыгожы,

Мілы кут маіх дзядоў!

Што мілей у свеце божым

Гэтых светлых берагоў,

Дзе бруяцца срэбрам рэчкі,

Дзе бары-лясы гудуць,

Дзе мядамі пахнуць грэчкі,

Нівы гутаркі вядуць.

Я.Колас

**Праект урока**

**I. Арганізацыйна – матывацыйны этап.**

Уступнае слова настаўніка.

Дзень добры, поспехаў у працы.

Сёння на уроку мы пачынаем вывучэння новага матэрыялу, але многае, пра што будзем гаварыць, вам ужо добра знаёмае. Прапаную на аснове пастаўленых задач вызначыць тэму урока.

Жадаю:

**Ведаць:** марфалагічныя прыметы назоўніка.

**Умець:** знаходзіць назоўнікі ў тэкстах, вызначаць іх сэнсава-стылістычную ролю, ужываць у вуснай і пісьмовай мове.

Вызначым тэму урока, пра якую часціну будзем гаварыць?

Задачы ёсць, знайсці адказ патрэбна. Запішам дату, тэматычную назву і тэму ўрока. (Усё ў маім краі сэрцу міла. Назоўнік – самастойная часціна мовы).

У вас на партах знаходзяцца праекты нашага ўрока, якія дапамогуць сёння вам у працы.

**II.** **Арганізацыйна-пазнавальны этап.**

1. Слова настаўніка: Эпіграфам да сённяшняга ўрока я ўзяла словы Я.Коласа. Прачытайце запісаны на дошцы тэкст і растлумачце, як ён звязаны з тэматычнай назвай урока “Усё ў маім краі сэрцу міла”.

Назавіце ў тэксце назоўнікі.(Падкрэсліць на дошцы).

Растлумачце, як вы вызначылі , што дадзеныя словы адносяцца да назоўнікаў.

2. Узнаўленне ведаў, запаўненне табліцы “Назоўнік – самастойная часціна мовы”.

а)На аснове раней вывучанага прапаную запоўніць табліцу. Працуем самастойна 3 хвіліны. (**Картка №1)**

**Картка №1**

|  |  |  |
| --- | --- | --- |
| Агульнае значэнне | Марфалагічныя прыметы | Сінтаксічная роля |
| Абазначае... | Мае граматычныя катэгорыі... | У сказе бывае... |

б) Праверка ў парах і выстаўленне адзнак ў ліст кантролю. (Ключ на дошцы).

в) Запішыце некалькі назоўнікаў, звязаных з паняццем Радзіма. Складзіце з імі 1-2 словазлучэнні ці сказы. Прачытайце некалькі сказаў. Вызначце лепшы з іх.

**!! Фізпаўза**.

Прапісаць слова Радзіма на дошцы, гледзячы ў акно.

3.Работа з падручнікам. Алгарытм. Складанне карткі-памяткі па тэме. (Запішыце пытанні, якія б вы задалі на аснове прачытанага. Работа ў парах).

Адказы на пытанні на аснове прачытанага.

**!!** **Фізпаўза**.

Гульня “Ланцужок” (Назваць любыя назоўнікі).

4. Практычнае замацаванне.

Успомніце лепшы сказ з прачытаных. Запішам гэты сказ. Падкрэслім назоўнікі. Карыстаючыся алгарытмам раскажам пра назоўнікі. *( Сказы для запісу:* І заўсёды ў выраі няблізкім я хачу ўбачыць родны дом. Між лясамі ды азёрамі васільковыя палі шумяць).

**III. Прамежкавы кантроль і карэкцыя ведаў.**

1. Праца з тэкстам. (5 хвілін)

Запішыце тэкст (выпішыце назоўнікі, вызначце іх склон) , прыдумайце загаловак, выражаны назоўнікам. **(Картка №2)**

**Картка №2 вар.1**

Шмат ёсць краін у свеце, але толькі пад небам Бацькаўшчыны ты зможаш знайсці сваё месца, раскрыць свае здольнасці, творчай працай прынесці найбольшую карысць грамадству і адчуць сябе па-сапраўднаму шчаслівым. Я веру, што ты прыкладзеш усе намаганні, каб стаць дастойным грамадзянінам сваёй Айчыны.

Незвычайныя дрэвы

Падкрэсліце назоўнікі, вызначце іх склон.

**Картка №2 вар.2**

Мы вучымся на прыгожых легендах па-новаму пазнаваць свет, заўважаць прыгажосць, ствараць будучыню. Уявіце сабе, як зазелянеюць тры незвычайныя дрэвы, калі праз некалькі гадоў яны будуць здзіўляць, перадаючы ціхім шэптам лістоў старажытную легенду.

Падкрэсліце назоўнікі, вызначце іх склон.

2. Тэст па тэме.(4хвіліны) **(Картка №3)**

**Картка №3 1вар.**

1. Назоўнік абазначае:

А) дзеянне, Б)прымету, В)прадмет.

2. Назоўнік змяняецца па:

А) ліках, Б) часах, В) склонах.

3. Вызначце, у якім слупку правільна указаны склон назоўнікаў:

а б в

на вуліцы Т М М

ноччу Т Т Т

у вакне В Д М

4. Укажыце правільны разбор слова па складу:

А) снеданне, Б) снеданне, В)снеданне.

**Картка №2 2вар.**

1. Назоўнік - …

А) самастойная часціна мовы, б) службовая часціна мовы.

2. Назоўнік мае:

А) род, Б) лік, В) спражэнне.

3. Вызначце, у якім слупку правільна ўказаны род назоўнікаў:

а б в

зямля ж ж ж

боль ж м м

сабака ж ж м

3. Творчае заданне (рознаўзроўневае): прадоўжыце фразу: скласці 3-5

сказаў. (7 хвілін)

1гр. Я люблю сваю Беларусь за \_\_\_\_\_\_\_\_\_\_\_\_\_\_\_\_\_\_

Я ганаруся, што я – беларус, таму што \_\_\_\_\_\_\_\_\_\_\_\_\_\_

2гр. Напішыце невялікі тэкст на тэму “ Усё ў маім краі сэрцу міла”.

Абмеркаванне запісанага.

**IY. Рэфлексія.**

Сёння навучыліся… (Зварот да мэты ўрока).

Адлюструйце свой настрой на ўроку на лісце кантролю.

**Y. Дамашняе заданне.**

**§ 23, практ.156**